
			Em dic Nelson Kane. Era un nen normal i corrent, un de tants. Bé, en realitat era una mica PRINGAT!

			Però quan em vaig despertar el dia que vaig fer deu anys, m’havia convertit en el…

			Vaig heretar els poders ninja del meu pare, que va desaparèixer misteriosament quan jo era petit.

			Durant molt de temps, no vaig tenir ni idea del que li havia passat. Però ara ho sé…

			El DR. KANE, el germà bessó del meu pare, li va inserir un microxip al clatell, cosa que li va rentar el cervell! Ara el meu pare és l’ULTRANINJA.

			L’ULTRANINJA ajuda el Dr. Kane a sembrar el caos a Duck Creek, la ciutat on visc, juntament amb l’esquirol setciències del Dr. Kane, L'EiNSTEiN.

			Somio a rescatar el pare de les grapes del Dr. Kane i tornar-lo a casa.

			Visc en un dipòsit de ferralla amb la mare, l’àvia i el meu cosí Kenny, que sempre està afamat! En Kenny es cruspiria la pota d’una cadira si hi posessis una mica de salsa per damunt!

			Però per sort no cal que ho faci, perquè la mare té molta mà per a la cuina.

			Viure a Duck Creek és una passada, és una petita ciutat molt guai. Però sempre està sota l’amenaça del Dr. KANE.

			Hi ha tres raons per les quals el Dr. Kane vol que tothom toqui el dos de Duck Creek:

			

			1. Està gelós perquè no té poders ninja com el pare i jo.

			2. Vol regirar Duck Creek de dalt a baix per trobar els rars hipnodiamants.

			3. És pura MALDAT!

		  Sempre que el Dr. Kane ataca Duck Creek, em transformo en el ninja kid i en Kenny es converteix en el meu [image: imagen] fidel, el Col·lega h.

			Però el Col·lega H i el Ninja Kid no actuen sols. Les nostres millors amigues, la Sarah i la Tiffany, sempre estan disposades a donar-nos un cop de mà. Són àgils i fortes, són intel·ligents i estic molt i molt content de tenir-les al nostre bàndol!

			I l’àvia ens ofereix ajuda a cabassos amb els seus invents AL·LUCINANTS, tot i que no sempre fan el que se suposa que han de fer…

			Com ara el Paraigua-Que-Mai-s’Extravia, que vindrà a buscar-te si te’l descuides a qualsevol racó. El que passa és que sempre apareix en el pitjor moment!

			O el Robot Portatestos, que en teoria ha d’anar movent la planta cap allà on brilla el sol…

			… però té més interès a perseguir-nos a en Kenny i a mi per tota la casa!

			Malgrat haver lliurat tots els combats amb el Dr. Kane, en Kenny i jo ens les hem manegat per mantenir en secret les nostres identitats de superheroi.

			Ni tan sols la Sarah i la Tiffany saben que som el ninja kid i el Col·lega h.

			Ara, en Kenny i jo tenim un nou secret…, el regal d'aniversari per a la Sarah!

			dos

			La Sarah ens havia promès que la seva festa d’aniversari seria una mica diferent. Ja ho crec, que ho va ser!

			La Sarah i la seva mare havien transformat la part posterior de casa seva en una paret d’ESCALADA!

			Per descomptat, en Charles Brock va començar per la grimpada més xunga de totes. En Charles és el fill de l’alcalde. També és l’abusananos de l’escola. És més temible que un viking a qui li estrenyen els calçotets!

			En Charles sempre intenta sentir-se millor fent que els altres se sentin pitjor.

			Quan en Charles va arribar al cim de la paret, es va colpejar el pit per fer-se el xulo.

			Em moria de ganes de fer servir les meves Habilitats ninja per demostrar que escalava més bé que en Charles, però no podia córrer el risc de desvelar la meva identitat secreta. O sigui que vaig escalar m o l t a p o c a p o c. Devia semblar un mico que acabava de despertar-se!

			La Sarah està en bona forma i va completar l’ascens més difícil com si res. La Tiffany també. No van gallejar com en Charles.

			Però no tothom es cobria de glòria. En Kenny es complicava moltíssim la pujada traginant tot de teca paret amunt!

			Després d’escalar, vam anar cap dins perquè la Sarah obrís els regals. M’havia passat aaanys pensant què li podia comprar pel seu aniversari. Volia que li encantés!

			I no vaig haver d’esperar gaire per saber què en pensava… perquè va obrir el meu regal el primer!

		  —Et vaig veure llegint el llibre —vaig dir—. Em va semblar que t’agradava!

			—És el meu llibre preferit! —va contestar la Sarah—. Moltíssimes gràcies!

			A continuació, la Sarah va obrir el regal d’en Kenny. Era una figureta de la millor amiga de la Noia Llop, la Lloba Albada.

			—M’encanta l’Albada! —va dir la Sarah.

			La Tiffany va oferir a la Sarah una samarreta graciosa!

			En Charles va regalar a la Sarah la figureta més grossa de la Unicorn Daurada que hagués vist mai. Era enorme! Quan li premies l’esquena, feia tres passes i efectuava una puntada de peu giratòria.

			—Està clar que el meu regal és el que li ha agradat més a la Sarah! —es va delectar en Charles davant d’en Kenny i de mi—. Potser la propera vegada hauríeu de pensar una mica més en gran, penjats!

			Tot i que estava acostumat que en Charles fanfarronegés dia sí dia també, no vaig poder evitar sentir-me una mica desinflat. Era com un globus a les acaballes d’una festa.

			Semblava que la Sarah xalava com mai amb la figura gegant de la Unicorn Daurada que en Charles li havia portat.

			Mentre anàvem cap a fora per als jocs que havien preparat per a la festa, la Sarah es va tombar cap a mi i en Kenny.

			—Els vostres regals han estat un detallàs, nois, però no m’hauria importat si m’haguéssiu comprat un parell de tomàquets rancis. A mi el que em fa contenta és passar l’estona amb les meves dues persones preferides.

			Estava tan feliç que em vaig posar vermell com un tomàquet!

			—Ja sabem què portar-li l’any que ve —va xiuxiuejar en Kenny—. Tomàquets!

		  Ens ho vam passar súper amb tots els jocs, però el que més èxit va tenir va ser la cursa dels dònuts penjats d’un cordill.

			En Kenny era un crac d’aquest joc!

			Però en Charles va guanyar, fent trampes… com sempre!

			

		[image: imagen]

		  

			Després dels jocs, tots vam cantar Per molts anys a la Sarah i ens vam halar un tall del pastís d’aniversari de la Noia Llop que havien preparat la Sarah i la seva mare. Era lloba-liciós!

			Teníem calor i estàvem suats després de tanta diversió, de manera que la Sarah va refrescar tothom amb un artefacte que havia ideat per a la Fira de la Ciència… Un ventilador que funcionava amb una llimona, que li feia de bateria.

			—El ventilador no està malament —va dir en Charles—, però em jugo qualsevol cosa que demà GUANYARÉ a la Fira de la Ciència.

			—Tan modest com sempre, Charles! —va contestar la Tiffany.

			—No ho dic només jo. El meu pare assegura que el meu projecte és més bo que qualsevol cosa que l’Albert Einstein inventés quan tenia la meva edat.

			—Quin és el teu projecte per a la Fira de la Ciència, Nelson? —va preguntar la Sarah.

			—És un secret —vaig respondre.

			—Però podríem dir que provocarà una erupció! —va cridar en Kenny.

		  —Kenny! —vaig exclamar—. Amb els secrets ets un cas perdut!

			En Kenny era incapaç de guardar-se res per a ell. Si hi hagués una pel·lícula titulada «El bocamoll», ell en seria sens dubte el protagonista!

			tres

			L’endemà al matí, en Kenny i jo vam practicar les presentacions per a la Fira de la 

			Ciència. En Kenny havia elaborat bastonets de cristalls comestibles, de sucre, de diferents colors i gustos. Li havia costat molt no engolir-los abans que comencés la Fira.

			Vaig trigar anys i panys, però vaig aconseguir crear un volcà en erupció! Vaig fabricar el volcà amb paper maixé. Per fer-lo entrar en erupció, el vaig omplir de refresc de taronja i hi vaig deixar caure llaminadures!

			—Molt impressionant, nois! —va dir la mare.

			—Tenim una gran mestra! —vaig respondre, assenyalant l’àvia.

			—És curiós que ho hagis dit —va fer l’àvia—, perquè jo també tinc un invent nou.

			Va llançar un vell guant de jardineria damunt la taula de la cuina.

			—Em sap greu dir-t’ho, àvia —va comentar en Kenny—, però els guants de jardineria ja estan inventats.

			—No es tracta d’un guant normal i corrent —va respondre l’àvia, posant-se la invenció nova a la mà dreta.

			
		[image: imagen]

		  
			—De fet, crec que pot ser el meu invent MÉS GENIAL! —va dir l’àvia—. Sens dubte, és el meu preferit.

			Ara en Kenny i jo estàvem superemocionats per veure què podia fer aquell guant especial.

			—L’anomeno el Guant de la Vida —va anunciar l’àvia—. Fixeu-vos-hi bé!

			Va apuntar el guant cap a un ninotet en forma de peix que hi havia en un bol ple d’aigua. L’àvia va prémer un

